Cuneiform Tablet BIN 4 113 (NBC 1890)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-mur-IŠTAR ú tù-ùḫ-ni-iš iṣ-bu-tù-ni-a-tí-ma ni-kà-sí i-sí-ú-ma URUDU lu ša {TÚG}ma-ku-ḫi-šu lu ša {TÚG}ku-ta-ni ša ik-ri-bi-šu 32 GÚ 30 ma-na URUDU ša wa-áš-ḫa-ni-a i li-bi tù-ùḫ-ni-iš a-mur-IŠTAR i-dí URUDU i-na wa-áš-ḫa-ni-a i-ša-qal um-ma tù-ùḫ-ni-iš-ma 1 ma-na KÙ.BABBAR ù 3.75 GÍN KÙ.GI tal-qé um-ma a-mur-IŠTAR-ma a-na zi-ga-an-LUGAL ù TÚG.ḪI.A ša a-dí-na-ku-ni al-qé IGI pu-šu-ke-en₆ DUMU sú-e-a <gap> IGI la-qé-pí-im DUMU {d}AB-ba-ni IGI e-na-ZA DUMU en-na-nim a-na a-wa-tim a-ni-a-tim kà-ru-um kà-ni-iš{ki} i-dí-ni-a-tí-ma IGI GÍR ša {d}a-šur ší-bu-tí-ni ni-dí-in